Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13205

c) azoknak a siklópályaadóknak az esetében, amelyeknél az alap-funkciókat két-frekvenciás rendszerek alkalmazásával biztosítják, a kimenő teljesítménynek bármelyik vivőnél a rendes érték 80 százalékánál kisebb értékre való csökkenése esetén, kivéve, hogy ennél nagyobb mértékű csökkenés - a rendes érték 80 és 50 százaléka közé - is megengedhető azzal a feltétellel, hogy a siklópályaadó továbbra is kielégíti a 3.1.5.3, 3.1.5.4 és 3.1.5.5 pontokban megadott követelményeket; Megjegyzés. - Fontos annak felismerése, hogy a 3.1.5.2.1 pontban előírt frekvencia-különbség megszűnése következtében létrejövő frekvenciaváltozás veszélyes helyzetet teremthet. E probléma nagyobb üzemi jelentőségű a II. és III. kategóriájú berendezéseknél. Szükség esetén ez a probléma speciális ellenőrzési intézkedések, vagy nagy megbízhatóságú áramkör-rendszer segítségével oldható meg. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes